金餘元遺山來拜祖庭有紀行十首遂倚歌之先後殊時感慨一也 和元遺山七首
作者：王奕
朝代：宋

paragraphs: 雞豚隣柵翁，盼盼延允譜。
仲尼土萬世，豈必志百畝。
誰知弗父何，讓德報以魯。
蟻穴幾王侯，林廟此其所。
東周禮樂心，豈不在文武。
大器信有神，予奪孰敢侮。
郟鄏鼎鉉雄，弱臂竟莫舉。
大厦庇生民，雲仍合分廡。
詩禮世其傳，嘉種無莽鹵。
庭趨揖鬚眉，返此末代古。